Մարկո Ռոսսի

**Մարկո Ռոսսի** () իտալացի ֆուտբոլիստ և ֆուտբոլային մարզիչ, որը խաղացել է պաշտպանի դիրքում։

## Ակումբային կարիերա
Ռոսսին ծնվել է 1964 թվականի սեպտեմբերի 9-ին Դրուենտո քաղաքում և հանդիսանում է «Տորինո» ակումբի ֆուտբոլային դպրոցի սան։ 1984 թվականի մարտի 18-ին 1983/84 մրցաշրջանում իր նորամուտը նշեց «Ասկոլիի» դեմ խաղում (0։ 0)՝ փոխարինման դուրս գալով 84-րդ րոպեին։ Մրցաշրջանի ավարտից հետո հեռացել է ակումբից և հետագայում 1984-1987 թվականներին խաղացել է ցածր լիգաների «Վիրտուս կամպանիա», «Պուտեոլանա կամպանիա» թիմերում։ 1987 թվականին նա տեղափոխվեց «Կատանձարո», որը նոր էր տեղափոխվել Սերիա Բ։ Մրցաշրջանի արդյունքներով թիմին չբավականացրեց ընդամենը մեկ միավոր մինչև բարձրագույն դիվիզիոն դուրս գալը, Իսկ Ռոսսին պաշտպանության հիմնական խաղացողն էր։

Վերջին թիմում իր խաղով գրավել է «Բրեշիա» ակումբի մարզչական շտաբի ներկայացուցիչների ուշադրությունը, որի կազմին միացել է 1988 թվականին։ Խաղացել է Բրեշիայի ակումբում իր խաղային կարիերայի հաջորդ հինգ մրցաշրջաններում։ Թիմի կազմում անցկացրած ժամանակի մեծ մասը պաշտպանության հիմնական խաղացողն էր։ 1993 թվականին պայմանագիր է կնքել «Սամպդորիայի» հետ, տրանսֆերի գումարը կազմել է 2,5 միլիոն դոլար։ Այս թիմի կազմում անցկացրել է կարիերայի հաջորդ երկու տարիները և դարձել Իտալիայի գավաթակիր 1993/1994 թվականներին։

Պայմանագրի ավարտից հետո՝ 31 տարեկանում, մեկնել է արտերկիր, որտեղ խաղացել է Մեքսիկայում «Ամերիկայի» կազմում Գերմանիայի առաջնություն. «Այնտրախտ» (Մայնի Ֆրանկֆուրտ)։

Մարզչական կարիերան սկսել է ֆուտբոլիստի կարիերան ավարտելուց անմիջապես հետո՝ 2003 թվականին, ընդգրկվելով «Լումեցցանե» ակումբի մարզչական շտաբում։ 2004 թվականին Ռոսսին նշանակվել է թիմի գլխավոր մարզիչ և հեռացվել է 2006 թվականի մարտին մրցաշարային աղյուսակում նախավերջին տեղի համար։ 2006 թվականին գլխավորել է «Պրո Պրատրիա» ակումբը, որից ազատվել է տարեվերջին, սակայն շուտով վերականգնվել է պաշտոնում։ 2008/2009 մրցաշրջանում իտալացի մարզիչը Դ Սերիայում դարձել է «Սպեցիայի» գլխավոր մարզիչ, որի հետ զբաղեցրել է 2-րդ տեղը և մասնակցել փլեյ-օֆֆ փուլին՝ դասային առաջխաղացման համար։ 2009 թվականի հունվարին Մարկոն ստացավ «Սկաֆատեզեի» գլխավոր մարզչի պաշտոնը պրոֆեսիոնալ լիգայի երկրորդ դիվիզիոնում և ապրիլի վերջին ազատվել է աշխատանքից, սակայն ժամեր անց վերադարձել է պաշտոնին և մրցաշրջանի արդյունքներով օգնեց ակումբին պահպանել իր տեղը լիգայում։ 2010 թվականի օգոստոսին նա ստանձնեց «Կավեզեի» ղեկավարությունը և հեռացվեց փետրվարի 14-ին, երբ թիմը զբաղեցնում էր մրցաշարային աղյուսակի վերջին հորիզոնականը։

2012 թվականի օգոստոսին հրավեր է ստացել հունգարական «Հոնվեդից»։ Մրցաշրջանի արդյունքներով թիմը գրավել է երրորդ տեղը՝ իրավունք ստանալով մասնակցել Եվրոպայի լիգային։ Մարզչի պաշտոնում ձեռքբերումների համար ակումբը երկարաձգել է նրա հետ պայմանագիրը մինչև 2014 թվականի հունիսի 30֊ը։ Հաջորդ մրցաշրջանում թիմը արագորեն դուրս եկավ Եվրագավաթներից, և 2014-ի ապրիլին Ռոսսին հեռացավ գլխավոր մարզչի պաշտոնից՝ առաջնության հինգ անընդմեջ պարտվելուց հետո։ 2015-ին կրկին հրավիրվել է Բուդապեշտի թիմի մարզչական կամուրջ, որն այդ ժամանակ գտնվում էր մեկնման գոտում, իսկ 2017-ին «Հոնվեդը» հաղթանակ է տարել Հունգարիայի առաջնությունում։ Մարկա-ն ճանաչվել է մրցաշրջանի լավագույն մարզիչ, դրանից հետո հրաժարական է տվել տնտեսական տարաձայնությունների պատճառով։

2017 թվականի հունիսին հայտարարվեց, որ Ռոսսին երկու տարվա պայմանագիր կկնքի Սլովակիայի «ԴԱԿ 1904» ֆուտբոլային ակումբի հետ։ Մրցաշրջանի վերջին տուրում ակումբը 4:0 հաշվով հաղթել է «Ռուժոմբերոկին», ինչի շնորհիվ գրավել է երրորդ տեղը, իսկ Ռոսսին ևս մեկ թիմ է բերել Եվրոպա լիգայի որակավորման փուլ։ 2018 թվականի հունիսի 19-ին վերադարձել է Հունգարիա, որտեղ գլխավորել Է երկրի ազգային հավաքականի մարզչական շտաբը Ժորժ Լեկենսի պաշտոնանկությունից հետո։ Նրան դուրս բերեց Եվրոպայի 2020 թվականի առաջնության եզրափակիչ փուլ, որի իրականացումը կորոնավիրուսային պանդեմիայի պատճառով հետաձգվել է մինչև 2021 թվականի հունիս-հուլիս։ 2020 թվականին հավաքականում ունեցած ձեռքբերումների համար ճանաչվել է Հունգարիայի լավագույն մարզիչ։ Նրա գլխավորությամբ 2021 թվականի հունիսին կայացած Եվրոպայի առաջնությունում հունգարական թիմը ոչ-ոքի խաղաց աշխարհի չեմպիոնի, Ֆրանսիայի հավաքականի և Գերմանիայի հավաքականի հետ՝ երկու միավոր վաստակելով խմբում, որում հանդես էր գալիս նաև Պորտուգալիայի հավաքականը։ Մի քանի եվրոպական ամսագրեր բարձր են գնահատել նրա աշխատանքը և հունգարացիների ելույթը Եվրոպայի առաջնությունում։

## Մարզչական Վիճակագրություն

## Ձեռքբերումներ
### Որպես խաղացող

; Սամպդորիա

* Իտալիայի Գավաթակիր՝ 1993/1994

### Որպես մարզիչ
; Հոնվեդ

* Հունգարիայի Չեմպիոն՝ 2016/2017

### Անհատական
* Հունգարիայի առաջնության լավագույն մարզիչ՝ 2016/2017
* Հունգարիայի Տարվա լավագույն մարզիչ.

## Ծանոթագրություններ

Կատեգորիա:Այնտրախտ Ֆրանկֆուրտի ֆուտբոլիստներ
Կատեգորիա:Բրեշիայի ֆուտբոլիստներ
Կատեգորիա:Թուրին քաղաքում ծնվածներ
Կատեգորիա:Իտալացի ֆուտբոլային մարզիչներ
Կատեգորիա:Իտալացի ֆուտբոլիստներ
Կատեգորիա:Կլուբ Ամերիկայի ֆուտբոլիստներ
Կատեգորիա:Պիաչենցայի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տորինոյի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆուտբոլիստներ այբբենական կարգով
Կատեգորիա:ՈՒԵՖԱ Եվրո 2024-ի մարզիչներ